CELEX: 62015TN0351
Language: da
Date: 2015-06-30 00:00:00
Title: Sag T-351/15: Sag anlagt den 30. juni 2015 — Papapanagiotou mod Parlamentet

21.9.2015   
            
            
               DA
            
            
               Den Europæiske Unions Tidende
            
            
               C 311/49
            
         Sag anlagt den 30. juni 2015 — Papapanagiotou mod Parlamentet
   (Sag T-351/15)
   (2015/C 311/54)
   Processprog: engelsk
   
      Parter
   
   
      Sagsøger: Papapanagiotou AVEEA (Serres, Grækenland) (ved advokaterne S. Pappas og I. Ioannidis)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Afgørelse D(2015)12887 af 27. april 2015, truffet af generaldirektøren for Generaldirektoratet for Infrastruktur og Logistik, hvorved det af sagsøgeren afgivne bud vedrørende delaftale 1, 2 og 4 af udbudsproceduren »Kontormøbler« nr. INLO.AO-2012-017-LUX-UAGBI-02 »om anskaffelse af standard-, direktions- og luksuskontormøbler og -tilbehør« blev afvist, og med hvilken generaldirektøren informerede sagsøgeren om, at han ved vurderingen af alle buddene i den ovennævnte udbudsprocedure havde undladt at tage hensyn til et af de i udbudsmaterialet specificerede tildelingskriterier, annulleres.
            
         
               —
            
            
               Sagsøgte tilpligtes at betale sagsøgerens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Med det første anbringende gøres det gældende, at den anfægtede afgørelse er ulovlig på grund af udelukkelsen af underkriteriet for tildeling vedrørende »konstruktion (modstandsevne over for brud, afslidning, ridsning og affarvning)« under udbudsproceduren, hvilket er i strid med udbudsbetingelserne, artikel 110, stk. 1, og artikel 113, stk. 1, i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget (»finansforordningen«) og de almindelige principper om ligebehandling og gennemsigtighed.
            
         
               2.
            
            
               Med det andet anbringende gøres det gældende, at den ordregivende myndighed i strid med finansforordningens artikel 113, stk. 2, artikel 161, stk. 3, i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning nr. 966/2012 om de finansielle regler vedrørende Unionens almindelige budget (»gennemførelsesbestemmelserne til finansforordningen«), artikel 41 i Den Europæiske Unions charter om grundlæggende rettigheder og artikel 296 TEUF har undladt at give en begrundelse, dvs. oplysninger om egenskaberne og de relative fordele ved de antagne bud.
            
         
               3.
            
            
               Med det tredje anbringende gøres det gældende, at der er sket en tilsidesættelse af gennemsigtighedsprincippet, jf. finansforordningens artikel 102 og artikel 15, stk. 3, TEUF, eftersom den ordregivende myndighed har undladt at fremlægge oplysninger om og beviser for, hvorvidt de vareprøver, der blev fremlagt af tilbudsgiverne til brug for den fornyede vurdering af buddene, var identiske med de vareprøver, der oprindeligt blev vurderet i den første vurderingsprocedure, som efterfølgende blev annulleret.